Rikunarita-ORG/Wikinium huggingface dataset:
# 日文漢字

**日文漢字**（日文：漢字／かんじ*Kanji* \*/?），係書寫日文嗰陣用嘅漢字。日文漢字嘅寫法基本上同現代中文用緊嘅漢字差唔多，但係亦都有一啲係由日本人獨創嘅漢字，叫**和製漢字**，日本官方叫**國字**。

## 日字粵音

同英文使用者唔同，粵語使用者睇到日文名嘅時候，唔會知道個名嘅讀法，所以會用粵音去讀呢啲字眼。

大部份日文漢字，多數會因爲粵語使用者唔識日文而用粵音去讀呢啲漢字，而亦有少數字眼係例外。

例子：「丼」字原本有粵音（dam2 / zing2），但多數會仿傚日文讀法 （ どん ）而創造咗粵音（don1 / dong1）。

實例：親子丼 （can1 zi2 dong1）

亦有啲字係粵語/漢語本身唔存在但又常見，所以需要另創讀音。而大部分情況係普通話先有作到啲讀音畀呢啲字，粵語冇作到，所以只有少數字眼係大眾係約定俗成接受咗嘅讀法。

辻 （sap6）讀音同「十」。 由於字眼上似漢字「十」字冇爭議，而普通話亦安咗個「十」字嘅讀法，所以跟咗呢個邏輯。日文原音：（ つじ ）

## 拎

* 和製漢字の辞典（日文）
* 日本の「漢字表」（日文）
* 当用漢字字体表（内閣訓令第一号、内閣告示第一号）1948年（日文）
* 地名・国名・人名の漢字表記（日文）
* 漢字の一覧表（字種、字体の変遷） - 国立国会図書館（日文）
* 日本漢字能力檢定協會-日本漢字百科（日文）
# 黑本式羅馬字

站名牌用咗**黑本式羅馬字**（日文：ヘボン式ローマ字 Hebon-shiki Rōmaji ）係日文羅馬字嘅一種。

## 轉寫

| 五十音 | 拗音 |
| --- | --- |
| あ ア a | い イ i | う ウ u | え エ e | お オ o |  |
| か カ ka | き キ ki | く ク ku | け ケ ke | こ コ ko | きゃ キャ kya | きゅ キュ kyu | きょ キョ kyo |
| さ サ sa | し シ shi | す ス su | せ セ se | そ ソ so | しゃ シャ sha | しゅ シュ shu | しょ ショ sho |
| た タ ta | ち チ chi | つ ツ tsu | て テ te | と ト to | ちゃ チャ cha | ちゅ チュ chu | ちょ チョ cho |
| な ナ na | に ニ ni | ぬ ヌ nu | ね ネ ne | の ノ no | にゃ ニャ nya | にゅ ニュ nyu | にょ ニョ nyo |
| は ハ ha | ひ ヒ hi | ふ フ fu | へ ヘ he | ほ ホ ho | ひゃ ヒャ hya | ひゅ ヒュ hyu | ひょ ヒョ hyo |
| ま マ ma | み ミ mi | む ム mu | め メ me | も モ mo | みゃ ミャ mya | みゅ ミュ myu | みょ ミョ myo |
| や ヤ ya |  | ゆ ユ yu |  | よ ヨ yo |  |
| ら ラ ra | り リ ri | る ル ru | れ レ re | ろ ロ ro | りゃ リャ rya | りゅ リュ ryu | りょ リョ ryo |
| わ ワ wa | ゐ ヰ (w)i † |  | ゑ ヱ (w)e † | を ヲ (w)o ‡ |  |
|  | ん ン n |  |
| 濁音／半濁音 |
| が ガ ga | ぎ ギ gi | ぐ グ gu | げ ゲ ge | ご ゴ go | ぎゃ ギャ gya | ぎゅ ギュ gyu | ぎょ ギョ gyo |
| ざ ザ za | じ ジ ji | ず ズ zu | ぜ ゼ ze | ぞ ゾ zo | じゃ ジャ ja | じゅ ジュ ju | じょ ジョ jo |
| だ ダ da | ぢ ヂ ji | づ ヅ zu | で デ de | ど ド do | ぢゃ ヂャ ja | ぢゅ ヂュ ju | ぢょ ヂョ jo |
| ば バ ba | び ビ bi | ぶ ブ bu | べ ベ be | ぼ ボ bo | びゃ ビャ bya | びゅ ビュ byu | びょ ビョ byo |
| ぱ パ pa | ぴ ピ pi | ぷ プ pu | ぺ ペ pe | ぽ ポ po | ぴゃ ピャ pya | ぴゅ ピュ pyu | ぴょ ピョ pyo |
# 上古日語

《萬葉集》嘅其中兩頁；雖然佢用咗漢字寫，但查實係用萬葉假名寫緊上古日語。
**上古日語**係已知最早期嘅日本話，現代日本話嘅語言祖先，存在喺大約公元 8 世紀。

上古日語並唔屬漢語，而係屬日本-琉球語系，同粵語等嘅漢語唔同源。喺 5 世紀之前，現代日本話嘅遠古祖先獨立噉喺日本列島發展，本身已經有一定量嘅本土字詞，呢啲字詞同漢語入便嘅好唔同。

## 漢字

由大約 5 至 6 世紀起（唐朝就始於 7 世紀），日本開始勁喺度同古代唐人進行文化交流，大受漢語（尤其係唐朝嘅中古漢語）影響，亦都全面引入咗漢字；噉日本人就自然開始想用漢字嚟書寫日本話。不過，漢字好多時都淨係表達意思，尤其係啲象形字，於是就出現咗一種情況，日本人見到一隻漢字嗰時，可能會跟中古漢語嗰種讀法嚟讀，但又有可能會讀做同嗰隻漢字一樣意思嘅本土口語字詞，即係例如**水**噉，想像

* 有一個 7 世紀奈良時代嘅日本人，佢望住張紙上便寫咗**水**呢隻漢字；
* 佢可以跟中古漢語噉讀—即係 **sui** 呢個漢音嘅前身；
* 但佢又可以將隻漢字讀做佢本土語言入便指水嗰隻字詞—即係 **mizu** 呢個訓讀音嘅前身；

最後，就形成咗現代日本話對漢字「有分漢讀定訓讀」噉嘅情況。

## 睇埋

* 中古漢語

## 註釋

## 攷
# 琉球文

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 琉球文  |  |

 |
|  |
| うちなーぐち |
| 母語名 | うちなーぐち |
| 講嘅國家 | 日本  |
| 講嘅人口 | 900,000  |
| 書寫系統 | Okinawan scripts  |
| 屬於 | 日本-琉球語系  |
| 研究 |
| 發源地 | 琉球  |
| 語言代碼 |
| 分佈 |  |
| 瀕危程度 |
| 聯合國教科文組織認定嘅瀕危語言 **危險**（UNESCO） |
| [改維基數據] |
| * 睇
* 傾
* 改
 |

**琉球文**（粵音：lau4 kau4 man\*2，琉球文：ルーチューグチRūchūguchi），沖繩人有陣時會嗌做「島話（dou2 waa2）」（琉球文：島言葉（しまくとぅば）），屬於日琉語系，係一柞分布喺琉球群島（舊時嘅琉球王國，而家嘅沖繩縣同埋鹿兒島縣奄美群島）嘅本土語言嘅統稱。

呢一柞語言喺中世紀（日本平安時代之前）就經已由日文度分化咗出嚟，所以而家佢哋同日文都有幾大分別，係唔可以攞嚟互相溝通嘅，甚至琉球文自己圍內呢一柞語言，都唔可以互通，亦因為噉，佢哋喺語言學上嚟講係唔同嘅語言，但係日本政府因為某啲政治原因夾硬話佢哋淨係方言嚟。由於琉球文係由中古日文分化出嚟嘅，一啲學過下古日文嘅人可能會聽得明啲哚（dit1 doe1）琉球文。

## 而家嘅使用情況

正正因為日本政府二十世紀喺琉球群島實行嘅語言同化政策，而家冚唪唥琉球文都經已畀聯合國教科文組織列入瀕危語言，亦即係話後生一代喺日常生活基本經已轉嗮講標準日文，琉球文講得唔鹹唔淡。其中嘅與那國文同埋八重山文情況最嚴重，分別得番四百同埋四萬零（leng4）人識講，預計喺幾廿年入面會滅絕𠻹。更加弊家伙嘅係，而家嘅後生多數用緊一種叫做「沖繩日文」嘅日文方言，佢同琉球文有好大分別，因為佢嘅文法同埋用語基本都係日文嚟，淨係夾雜咗一啲琉球文單詞喺入面，噉樣反而攪到本身嘅琉球文語言結構大量噉畀日文影響。

## 分類

琉球文畀語言學家約莫噉分咗做下面呢幾款語言：

* 奄美-沖繩語群（北琉球語群，amow）
	+ 北奄美-沖繩語支（naor）
		- 南奄美文（ams）
		- 喜界文（kzg）
		- 北奄美文（ryn）
		- 德之島文（tkn）
	+ 南奄美-沖繩語支（samo）
		- 沖繩話（ryu）
		- 國頭文（xug）
		- 與論文（yox）
		- *糸滿摩文仁文*（tmab）
		- *慶良間久米文*（kmkj）
		- *伊計久高文*（kekd）
		- *伊平屋文*（hysm）
	+ 沖永良部文（okn）
* 先島語文（南琉球語群）
	+ 宮古文（mvi）
	+ 八重山文（rys）
	+ 與那國文（yoi）

## 例子

**日文同唔同琉球文嘅對比**| **語言** | **哈佬（haa1 lou2）／你好（nei5 hou2）** | **多謝（do1 ze6）** | **歡迎（fun1 jing4）** |
| --- | --- | --- | --- |
| **日文** | こんにちは Konnichiwa | ありがとう Arigatō | ようこそ Yōkoso |
| **沖繩文** | はいさい（男） Haisai はいたい（女） Haitai | にふぇーでーびる Nifeedeebiru | めんそーれー Mensooree |
| **奄美文** | うがみんしょーらん Ugaminsyooran | ありがてさまりょーた Arigatesama ryoota | いもーりー Imoorii |
| **國頭文** | うがみやーぶら Ugamiyaabura | みへでぃろ Mihediro | うがみやぶら Ugamiyabura |
| **宮古文** | くよーんなーら Kuyoonnaara | たんでぃがーたんでぃ Tandigaatandi | んみゃーち Nmyaachi |
| **八重山文** | みしゃろるねーらー Misyaroruneeraa | みーふぁいゆー Miifaiyuu | おおりとーり Ooritoori |
| **與那國文** | んさいわるかや Nsaiwarukaya | ふがらさ Fugarasa | わり Wari |

## 攷

## 拎

英文
* Kunigami嘅Ethnologue報告 Wayback Machine嘅版面存檔備份
* 中琉球語嘅Ethnologue報告 Wayback Machine嘅版面存檔備份

日文
* 網上琉球語教室
* 基本琉球語
* 琉球語字典 Wayback Machine嘅版面存檔備份，有發音例子。
* Nakasone Seizen manuscripts Wayback Machine嘅版面存檔備份 （多為今歸仁方言）
* 首里那霸方言拼字法同音系學 Wayback Machine嘅版面存檔備份
* 島言葉教科書
* 沖繩語辭典
# 甲骨文

龜板上嘅甲骨文
**甲骨文**係殷商嗰陣嘅字，係家下唐字嘅原形。目前測定年份上下限係公元前14世紀到前11世紀，不過年份尚有爭議。佢之所以叫甲骨文，係因為刻響牛胛骨、龜板等骨頭之之上。殷人燒骨判紋（兆），再刻字卜辭定吉凶。甲骨文幫到史學家好大忙，因為佢將信史推上殷代，同及後史書對比正誤。

商之後周甲骨文就息微，呢個同周人信仰轉變有關。字用其他方式保存落來。

## 史

牛骨上嘅甲骨文
甲骨文係發展好成熟嘅文字，筆劃同圖畫經已化簡整理，所以應該有之前發展階段，不過家下考古，都未發現到佢之前嘅文字。新石器時代，陶器上係有花紋，但太過簡單，唔足以同甲骨文拉上關係。

### 發現

甲骨文最初響河南省安陽縣小屯村發現。初時畀人當藥材賣。

## 注
# 楷書

楷書傳統字同簡體字
**楷書**，又叫**正楷**、**楷體**、**正書**，係種唐字字體風格，東漢時期由隸書演變。佢將隸書嘅「蠶頭雁尾」變成平直，啲字由扁平變做正正方方。去到魏晉南北朝時，已經好流行。到唐代就更為鼎盛，一直流通到而家，依然係寫唐字嘅正規標準。

著名書法家代表有褚遂良、歐陽詢、虞世南同埋薛稷，四個人合稱「初唐四大家」。其他代表重有顏真卿同柳公權。

## 睇埋

* 李漢港楷

## 參考
# 注音符號

圖**注音符號**，舊時又叫**注音字母**，係中華民國國語嘅官方標音符號。注音符號用清末民初學者章太炎發明嘅記音字母做藍本，現行版本總共有37個符號。

## 歷史

1912年，中華民國召開臨時教育會議，通過制定並採用《注音字母案》，以消滅文盲。1913年教育部召開讀音統一會，通過馬裕藻、朱希祖、錢稻孫、許壽裳、周樹人等人提案，以老師章太炎所造嘅「紐文」、「韻文」為基礎，喺方案中選取15個字母：「ㄇㄈㄅㄌㄏㄕㄊㄙㄧㄩㄛㄟㄠㄥㄢ」，再改造部分漢字得出23個字母，另外造一字母「ㄦ」，共計39個。

喺中國大陸，呢套符號喺1958年由中華人民共和國推行嘅漢語拼音取代，而家得返中華民國政府控制嘅臺灣地區用到而家。

## 符號

| 注音符號 |
| --- |
| 聲母 |
| ㄅ | ㄆ | ㆠ | ㄇ | ㄈ | ㄪ |
| ㄉ | ㄊ |  | ㄋ | ㆹ | ㄌ |
| ㄍ | ㄎ | ㆣ | ㄫ | ㄏ | ㆸ |
| ㄐ | ㄑ | ㆢ | ㄬ | ㄒ | ㆺ |
| ㄓ | ㄔ |  |  | ㄕ | ㄖ |
| ㄗ | ㄘ | ㆡ |  | ㄙ | (ㆡ) |
| 介母 |
| ㄧ | ㆪ | ㄨ | ㆫ | ㆨ | ㄩ |
| 韻母 |
| ㄚ | ㆩ | ㆦ | ㆧ | ㄛ |  |
| ㄜ |  | ㄝ |  | ㆤ | ㆥ |
| ㄞ | ㆮ | ㄟ | ㄠ | ㆯ | ㄡ |
| ㆰ | ㆱ | ㆬ | ㄢ | ㄣ | ㄯ |
| ㄤ | ㆲ | ㄥ | ㆭ | ㄦ | ㄭ |

## 聲調

普通話注音入面有五個聲調：

* **第一聲**（陰平聲，**央調**，¯(通常不標)）
* **第二聲**（陽平聲，**揚調**，ˊ）
* **第三聲**（上聲，**仰音**，ˇ）
* **第四聲**（去聲，**樣音**，ˋ）
* **第五聲**（**輕聲**，或**不發音**，˙）

## 註

## 睇埋

* 粵語注音符號
# 傳統字

| 傳統字 |
| --- |
| 類型： | 意音文字 |
| 語言： | 漢語 |
| 使用時期： | 5世紀到而家 |
| 母書寫系統： | 漢字  甲骨文   金文    篆書     隸書      **傳統字** |
| 子書寫系統： | 簡化字、方言字（粵字、吳字、閩臺字、四川字）、則天字、喃字、岱喃字、新字體、日本國字、朝鮮國字、壯字、苗字、瑤字、布依字、侗字、僰字、哈尼字、契丹字、女真字、西夏字、注音符號、假名、傈僳竹書 |
| 姊妹書寫系統： | 朝鮮漢字、舊字體、儒字 |
| ISO 15924 碼： | Hant |
|  |

**傳統字**（粵拼：cyun4 tung2 zi6），係漢字文化圈傳統上沿用落來嘅漢字體系，係呢個文化圈內嘅成員語言所共享嘅傳統文字，亦曾經係文化圈內嘅主流文字。雖然係同一個體系，不過具體一啲字嘅寫法、甚至用法，陸港澳臺日韓越之間都有地區差異，其中臺灣、香港、韓國都出咗各自嘅傳統漢字官方字表。

而家傳統漢字主要用喺臺灣、香港同澳門，同埋美國、加拿大、澳洲、紐西蘭等等地方嘅部份海外華人社區。星馬比較多將傳統字同簡化字撈來用。韓國有時會喺韓文入面用少少傳統字來搞清詞義。

## 名

建構喺二元對立基礎嘅各種稱呼
喺近代，由於中國大陸同日本簡化咗傳統字，從傳統字度派生出新嘅漢字體系，於是喺中國、日本唔同嘅地域，傳統字有唔同嘅稱呼，有時個稱呼重會捲入到政治爭詏。值得注意嘅係，無簡化傳統字嘅語言，佢哋對傳統字嘅稱呼好簡單，就係叫**漢字**，比如廢除漢字嘅越南文，稱佢做「漢字」，越南文：**𡨸漢**（**chữ Hán**）；至於韓文，亦稱佢做「漢字」，韓文：**漢字**（**한자**），其中韓國減少漢字用量，朝鮮直接廢除漢字，都無經歷簡化。換言之，對傳統字嘅稱呼，其實係相對於簡化出嘅漢字體系來講嘅，呢啲稱呼嘅意義係建立喺二元對立嘅結構上嘅。諗開去，如果越南、韓國亦簡化傳統字，佢哋亦會有相對於傳統字嘅稱呼，而唔係簡單嘅一個「漢字」就搞掂曬。

對中文界，傳統字所對立嘅係1956年中華人民共和國頒行推廣嘅簡化字。喺推行簡化字後，中國大陸稱之爲**繁體字**faan4 tai2 zi6。而中華民國制定咗官方嘅傳統字字表後，稱之爲**正體字**zing3 tai2 zi6、**國字**gwok3 zi6、**標準字**biu1 zeon2 zi6。對日文界，傳統字所對立嘅係1946年日本推出嘅新字體。推行新字體後，原先用嘅傳統體系叫**舊字體**gau6 zi6 tai2（日文：**旧字体**きゅうじたい(Kyūjitai)）。

以上嘅稱呼屬於官方層面，當中嘅二元對立架構喺官方規範，二元分野在於「有無簡化」。而從民間角度，用漢字嘅地方向來有寫俗體、減筆嘅傳統，而呢啲減筆、俗體一般唔入大雅之堂，於是有另一種二元分野：「係咪正式、規範」，而個對立架構喺書寫場合，於是傳統字同呢啲減筆、俗體對立，畀民間稱呼爲**深筆字**sam1 bat1 zi6。由於所有簡化嘅字都係源出自傳統字，所以又嗌做**原體字**jyun4 tai2 zi6，瑞典漢學家林西莉喺其著作《漢字的故事》中就使用「原體字」呢種稱呼。由於係民間立場嘅稱呼，呢啲名喺兩岸三地嘅民間通用。

### 中文界關於名嘅爭詏

簡繁之爭喺中文界詏到大龍鳳噉，有啲人撐傳統字，有啲人撐簡化字。其中撐傳統嘅人強調傳統字喺字形、同埋字形蘊含嘅文化呢兩方面嘅正統承傳，就將傳統字嗌做「正體字」；而撐簡化嘅人就認爲傳統字複雜、唔好寫，應該用簡化字取代傳統字，所以相應噉嗌佢做「繁體字」。

#### 繁體字

「繁體」呢箇名係相對「簡體」而言，歷史上並未有噉樣嘅名，係自大陸推出簡化字以來所安嘅名。支持簡化字嘅人認為傳統字相比簡化字難寫，話佢「繁」不爲過；而反對簡化字嘅人認為「繁」呢箇名暗示傳統字繁雜，貶低咗傳統字，而且傳統字係一路沿襲嘅，並無繁化原先寫法。

#### 正體字

「正體字」呢箇名出自中華民國，比如馬英九做臺北市長時推廣「正體字」嘅稱謂。不過「正體」呢箇概念歷史上係相對「俗體」「通體」而言，而唔係相對於「簡化字」。支持嘅人認為呢箇名凸顯傳統字嘅文化正統，而支持簡化字嘅人認為「正體」意味簡化字係「唔正」，係攻擊緊簡化字。

## 註

## 攷

## 睇埋

* 簡化字
* 簡筆字
* 簡繁之爭
* 本字
* 朝鮮漢字（韓國漢字標準）
* 舊字體（日本傳統漢字體系）
* 儒字（越南嘅傳統漢字體系）
* 常用國字標準字體表（臺灣嘅漢字標準）
* 常用字字形表（香港嘅漢字標準）
* 新字形（中國大陸嘅漢字標準，涵括傳統字同簡化字）
# 簡化字

| 簡化字 |
| --- |
| 類型： | 意音文字 |
| 語言： | 漢語 |
| 使用時期： | 20世紀60年代到而家 |
| 母書寫系統： | 中文字  甲骨文   金文    篆書     隸書      傳統字       **簡化字** |
| 姊妹書寫系統： | 日本新字體 |
| ISO 15924 碼： | Hans |
|  |

**簡化字**（粵拼：gaan2 faa3 zi6），又稱**簡體中文**、**簡化中文**，粵語又有**簡筆字**、**簡體字**、**減筆字**之稱，係1960年代中華人民共和國喺中國共產黨主導下所作嘅漢字簡化標準，而相對於傳統漢字（繁體中文）。

由於當時中國文盲較多，1956年《漢字簡化方案》發表，幾年研究之後，1964年發表《簡化字總表》。之後字表雖然有啲變動，但基本沿襲呢份《總表》，喺中國大陸、星加坡、馬來西亞成爲簡化字嘅官方標準。

喺《總表》入面總共收咗2274隻簡化字同14個簡化偏旁，分4部分：第一表收350字，係唔做得簡化偏旁嘅簡化字；第二表收132字同埋14個簡化偏旁，係做得簡化偏旁嘅簡化字；第三表係參照第二表整出來嘅類推簡化字，收1753字；最後係附錄，收錄從《第一批異體字整理表》中慣常視作簡化字嘅規範字，有39隻。

1971年，中華人民共和國取代咗中華民國喺聯合國嘅席位。自此，簡體代替繁體成為聯合國嘅官方文書之一。踏入21世紀，隨住中華人民共和國影響力日增，外國人學中文時用嘅字逐漸變成以簡體為主。

而家一般將簡化字嗌做簡體字，其實正稱係「簡化字」，「簡化字」呢個名專指呢套官方標準，而簡體字有時可以指過去民間沿用嘅簡筆俗字，而家則又可以指「簡化字」。一般人講嘢無呢種區分，意識唔到呢啲名之間有唔同嘅學術定義。既然「簡化字」出咗來，中華人民共和國就將原先嘅傳統漢字嗌做繁體字，而中華民國方面則將自己定嘅漢字標準嗌正體字，同簡化字相對。

舉例| 簡化 | 傳統 | 簡化 | 傳統 |
| --- | --- | --- | --- |
| 户 | 戶 | 见 | 見 |
| 讠 | 訁 | 贝 | 貝 |
| 车 | 車 | 钅 | 釒 |
| 长 | 長 | 门 | 門 |
| 青 | 靑 | 韦 | 韋 |
| 页 | 頁 | 风 | 風 |
| 飞 | 飛 | 饣 | 飠 |
| 马 | 馬 | 鱼 | 魚 |
| 鸟 | 鳥 | 麦 | 麥 |
| 黄 | 黃 | 齐 | 齊 |
| 齿 | 齒 | 龙 | 龍 |
| 龟 | 龜 | 丰 | 豐 |

## 簡化字、簡體字、簡筆字之別

* 簡化字：公佈於中華人民共和國1964年，以1986年修訂嘅《簡化字總表》為準，係中華人民共和國官方之稱，對應住未簡化嘅「繁體字」。
	+ 簡體中文：以呢份《總表》做**官方標準**嘅中文書寫、印刷系統。

* 簡筆字：指史上古已有之、歷代通行嘅筆簡俗字，以「簡筆嘅**異體字**」爲準，有別於簡化字中嘅類推同整理。譬如，「体」字古為「體」嘅俗字。《小學》嗌做「省文」，日本嗰邊嗌做「略字」。

* 簡體字：有廣義、狹義之分；廣義上相當於簡筆字（**民間**俗字），狹義上指**官方**標準嘅簡化字。

## 爭議

### 支持

簡化字筆劃比傳統字簡單，將簡化字正式定為標準，原意係為咗短期內提升中國大陸識字率，有利書寫同推廣中文。等細路仔都無需嘥記憶力喺筆繁嘅字度，加快學童嘅學習進度。

### 批評

2015年，喺中國大陸新浪網一項網上調查，77%人反對漢字繼續簡化，58.8%人鍾意繁體字。有人將簡化字叫做「殘體字」，批評簡化字殘缺不全。

中國兩會有時會出現同繁簡文字有關嘅討論，有人提倡恢復繁體字教育。

因簡化而合併嘅字，有時會造成混亂，增加負擔。一啲字簡化後變得字形相近，一啲變成一字多意。好多電腦軟件用機械翻譯將簡體轉繁體就成日搞到出錯，因為有啲簡化字一個字對應幾個傳統字。

## 睇埋

* 傳統字
* 假名
* 速記

## 參考

## 出面網頁

* 香港網絡大典：簡體中文
# 字漢

**字漢**（越南文：Chữ Hán），又叫**儒字**，係越南話對漢字嘅稱呼。

## 歷史

一路直至廿世紀為止，越南嘅人寫嘢主要係用字漢（越南人對漢字嘅稱呼）同埋字喃（似漢字但專設計嚟寫越南話嘅文字）嘅。

喺 15 世紀之後，越南就有同西洋人接觸，開始有人嘗試用羅馬字嚟寫越南話。及後越南畀法國殖民，更加增強咗羅馬字嘅影響力。喺 1900 至 1910 年代，越南人開始大舉用羅馬字寫嘅越南話編寫文學，形成咗所謂嘅越南國語字。自從 1920 年代起，越南人書寫已經變成以羅馬字為主。

## 睇埋

* 漢字
* 越南書法

## 註釋

## 越詞

## 攷
# 喃字

喃字
**喃字**，又叫**字喃**，係越南一種參考唐字去表達越南話嘅字，由13世紀開始發展，到20世紀頭逐漸畀越南文字母取代。

## 睇埋

* 漢喃
* 粵字
* 方塊壯字
* 粵切字
* 訓讀

## 連出去

* 喃字字體支援，其中連到下低啲頁：
	+ 喃遺產保存會嘅宋體字
	+ 越南漢喃復生委員會字體頁
		- 無襯線明體
		- 明體兩區：
			* A
			* B
		- 楷體
# 西夏字

| 西夏字 |
| --- |
| 類型： | 語素文字 |
| 語言： | 西夏語 |
| 發明者： | 野利仁榮 |
| 使用時期： | 1036年–1502年 |
| 母書寫系統： | artificial script **西夏字** |
| Unicode 範圍： | U+17000–U+187FF U+18800–U+18AFF U+16FE0–U+16FFF |
| ISO 15924 碼： | Tang |
|  部分《孫子兵法》西夏字草書版，收埋咗喺寧夏檔案館 |

西夏字結構複雜，筆畫多，多數十畫以上，撇、捺比較多

**西夏字**（西夏話：**𗼇𗟲**，英文：**Tangut script**）係西夏國人用嚟寫嘢嘅系統。啲字由西夏嘅夏景宗李元昊命令野利仁榮整出嚟，定為「國書」。印有西夏文唐字字典，其中有《番漢合時掌中珠》。

一二二七年蒙古國滅西夏，殺咗一半嘅人口，冇幫佢哋寫低佢嘅國史，西夏文字亦慢慢失傳。到咗廿世紀初，俄國嘅科茲洛夫喺西夏黑水城遺址，搵到一拃西夏字寫嘅佛經、書信、政府文件，依家嘅人先至再一次認識西夏文字。

## 字

西夏字四四方方，睇嚟似唐字，基本筆畫用唐字成日用嘅點、橫、豎、撇、捺、左拐、右提，不過冇豎鈎，大多數嘅字都係十幾畫。到而加發現有篆書、楷書、行書、草書四隻書體。家陣，西夏字俾語言學家分拆，歸類成 753 個「部首」。

## Unicode

Unicode 9.0 版本收咗 6,125 個西夏文字，之後喺 Unicode 11.0 版加咗五個西夏文字符，Unicode 12.0 版再加六個字符。

## 攷
# ISO 15924

**ISO 15924**, *Codes for the representation of names of scripts*，為書寫文字定咗兩組編碼，一組係4位拉丁字母編碼，另一組係3位數字編碼。

## 編碼

### 數字碼段

* 000–099 書寫體同楔形文字
* 100–199 從右向左書寫嘅音素文字
* 200–299 從左向右書寫嘅音素文字
* 300–399 音素音節文字
* 400–499 音節文字
* 500–599 表意文字
* 600–699 未解讀文字
* 700–799 (未分配)
* 800–899 (未分配)
* 900–999 私人使用、别名、特殊代碼

### 常見例子

|  |  |  |
| --- | --- | --- |
| **文字** | **4字母編碼** | **数字編碼** |
| 腓尼基 | Phnx | 115 |
| 阿拉伯 | Arab | 160 |
| 希臘 | Grek | 200 |
| 拉丁 | Latn | 215 |
| 西里爾 | Cyrl | 220 |
| 韓字 | Hang | 286 |
| 婆羅米 | Brah | 300 |
| 藏字 | Tibt | 330 |
| 平假名 | Hira | 410 |
| 片假名 | Kana | 411 |
| 漢字 | Hani | 500 |
| 簡體字 | Hans | 501 |
| 正體字 | Hant | 502 |

### 特殊例子

|  |  |  |
| --- | --- | --- |
| **文字** | **4字母編碼** | **數字編碼** |
| 未有文字 | Zxxx | 997 |
| 不能確定 | Zyyy | 998 |
| 未編碼文字 | Zzzz | 999 |

## 連出去

* ISO 15924 Registration Authority（Unicode）
* ISO 15924 編碼列表
# 標音

**標音**（粵拼：biu1 jam1）係指用寫嘢嘅文字紀錄低講嘢嘅聲，又指標咗出來嘅爾啲聲（爾啲聲叫讀音），學術上分 ｢嚴式標音｣同 ｢寛式標音｣兩大類，嚴式指標單音，寛式指標音素；至於唔係學術性嘅標音，就可以求其標到預期讀者會睇得明，又或者個音咁上下啱就得。用來標音嘅字母或者其他符號叫音標。呢樣工作查實一啲都唔易，例如有好多語言都冇對應嘅文字。

## 英文嗌法

* **標音**
	+ transcription
* 嚴式標音
	+ phonetic transcription，又叫 narrow transcription
* 寛式標音
	+ phonemic transcription，又叫 broad transcription

## 嚴式同寛式

嚴式標音係將實際嘅發音標出來，所以會標出好多發音嘅細節，而寛式標音係概念化咗嘅標音，好多爾啲細節都唔會標出來，但係咁並唔一定代表嚴式係 ｢精確｣ 或者寛式係 ｢求其｣，但係因為要寫低嗮啲細節，標嚴式會難好多。

喺好多時，標得太仔細其實冇意義，例如英文嘅 t 尾音可以 ｢讀埋尾音｣（released）或者 ｢好似入聲咁讀｣（unreleased），對聽得明嘅人，聽落冇分別，即係語義冇影響，即係話，其實只要標 ｢概念上係 t 音｣ 就得，另外，喺英文，一個音素實際上用邊個單音發音，好多時都係取決於個音喺個字嘅邊個位，變咗標實際嘅單音好多時係無謂，不過前提係要知道係邊隻語言，因為唔同語言嘅音素都唔同。

相反，有時係有需要標明個音實際上係點發音，例如唔同地方嘅人有唔同口音，佢哋嘅 t 音可能有分別，咁嘅情形，如果目的係解釋唔同地方嘅口音有乜分別，標音素就唔恰當，應該用嚴式標音，標實際嘅單音出來。

嚴式標音習慣上用方括弧括住，寛式標音就習慣上用一對斜線括住。例如同樣係 ts，[ts] 表示 ts 係嚴式，代表 ｢唔送氣清齒齦後塞擦音｣（unaspirated voiceless alveolar affricate），但係 /ts/ 表示 ts 係寛式，指某種語言入面概念上可以叫做 ts（即係某種意義上可以概念化做 ｢清齒齦後塞擦音｣）嘅所有同位音。

## 唔學術嘅標音

標音可以用唔學術嘅方法標，例如喺北美，講英文嘅人習慣用一種用類似英文字嘅串法來標近似音，音節同音節之間加連接號，重音就成個音節寫大楷，爾種標音方法喺主流媒體常見，英文維基百科叫佢做 ｢respell｣，但係其實係冇名嘅。

## 睇埋

* 國際音標
* 韋氏音標
* 語音學

## 引述
# 統一碼

統一碼個撈稿
**統一碼**（英文：Unicode，近似粵拼 ju1 ni1 kuk1），又叫做**萬國碼**同**單一碼**，係一種國際標準電腦文字編碼，用來畀電腦儲存同交換文字訊息。電腦要將文字編碼，即係每個字畀個數字佢。

響未有統一碼之前，世界各地都用唔同嘅編碼，搞到好難互換資料。有時同一種語言，咁多種編碼都無辦法包括晒日常生活要用字。整統一碼出來，就係畀全世界嘅電腦有一種共用嘅編碼，可以好方便咁交換資料。

現時統一碼嘅發展係由統一碼聯盟負責，佢嘅同ISO/IEC有好緊密嘅聯繫。統一碼同國際標準ISO/IEC 10646係一致嘅。

統一碼嘅出現，幫助軟件可以進一步國際化同本地方化。亦都容許唔同地方嘅文字擺埋一齊。

## 拎

* （英文） Unicode 16.0 字符表
# 國際音標

國際音標
**國際音標**（粵拼：gwok3 zai3 jam1 biu1；英文：International Phonetic Alphabet），又叫**萬國音標**，通常用英文縮寫 **IPA**（可以借入粵語做粵拼：aai1 pi1 ei1），係語言學一套方便標示全世界每種語音嘅標音符號。佢嘅特色係一隻符號（或者叫做字母）祇代表一隻語音或音素，同時用附加符號來表示唔同環境嘅音變。噉語言學家就可以用爾套系統來比較唔同語言嘅發音。佢係全球語言學家嘅共同標準。

## 基本諗頭

喺現實世界，人往往會攞文字寫低自己講嘅嘢，但人平時生活用嘅文字同自然語言一樣，或多或少噉有啲混沌，例如

* **聲**呢隻漢字喺廿一世紀初嘅廣東話可以有兩隻音－**聲**sing1／**聲**seng1；
* 而英文都係一樣，例如**cake**（蛋糕）同**century**（世紀）雖然頭嗰隻字母都係**c**，但佢哋頭嗰個音查實幾唔同；

因為噉，語音學工作者就製定咗 IPA 爾套標準。IPA 最大特徵係極之精確，IPA 有一拃文字符號可以用嚟寫低講嘢嘅聲（標音），而且隻隻符號都淨係會對應一隻音，同時每隻音亦淨係對應一隻符號，仲會用「[]」嚟括住記嘅音（用意在於向睇嘅人強調返串符號係寫緊 IPA）。當研究語音學嘅人睇到一串IPA符號嗰陣，唔會有「吖，呢個符號有兩個可能嘅音喎，到底寫嘢嗰個人想表達嘅係呢個音定嗰個音？」嘅問題。

例字詞：

| 語言 | 羅馬字嘅慣常寫法 | 粵譯 | IPA（五度標記法標調） |
| --- | --- | --- | --- |
| 英式英文 | language | 「語言」 | [ˈlæŋ.ɡwɪdʒ] |
| 歐洲葡文 | tarte | 「撻」 | [ˈtaɾ.tɨ] |
| 標準官話 | běi jīng | 「北京」 | [peɪ214 tɕɪŋ55] |

—英文同葡文傳統上慣咗用羅馬字寫，而標準官話傳統上慣咗用漢字寫，但無論用嘅文字系統係乜，IPA 都會用同一套符號寫嗰隻語言出嚟，方便語音學研究免受文字系統嘅特性干擾。

廣東話例子：

* 原句（掕住粵拼嘅漢字）：**叉燒包好食**caa1 siu1 baau1 hou2 sik6；
* 唔標調嘅 IPA：[tsʰaː siːu̯ paːu̯ hou̯ sɪk]

上例用中括弧，表示用咗嚴式標音，即係標語音而唔係音素，所以係標[tsʰ]而唔係一般字典見到嘅ts。

## 符號一覽

## 相關概念

* 變音符號：一啲用嚟掕落字母嘅符號，表示隻字母同冇變音符號嘅同款字母發音唔同，而發音點唔同法，就視符號而定。例子：用羅馬字寫標準官話或者越南話嗰陣，就會用變音符號表示聲調，每隻聲調都有其對應嘅符號。

## 睇埋

* 粵語寬式國際音標
* 樂譜

## 註釋

## 參攷

## 出面網頁

* 中文版本的國際音標表

|  | 前 |  | 央 |  | 後 |
| --- | --- | --- | --- | --- | --- |
| 高／閉 | i | y |  | ɨ | ʉ |  | ɯ | u |
| 次高／次閉 |  | ɪ | ʏ |  |  | ʊ |  |
| 半高／半閉 | e | ø |  | ɘ | ɵ |  | ɤ | o |
| 中 | e̞／ᴇ | ø̞ |  | ə |  | ɤ̞ | o̞／ω／ꭥ／Ω |
| 半低／半開 | ɛ | œ |  | ɜ | ɞ |  | ʌ | ɔ |
| 次低／次開 | æ |  |  | ɐ |  |  |
| 低／開 | a | ɶ |  | ᴀ |  |  | ɑ | ɒ |
| 同欄嘅母音對係開口／不圓唇同合口／圓唇。括住嘅符號毋標準。 |
# 平假名

**平假名**（粵拼：ping4 gaa2 ming4；日文：**平仮名**／ひらがな*Hiragana*）係日文假名其中一個種類，由漢字草書演化過嚟，而家一共有48個。

## 用途

而家平假名喺日本國內，以下場合用得比較多：

* 用喺文章入面
	+ 同漢字配合，假名作為輔助性質
* 用嚟標記讀音（睇埋：訓讀、振假名、注音標記）
	+ 用漢字寫和字，但係個漢字平常唔會咁讀嗰陣，寫明心目中想寫嘅係乜嘢音
	+ 用咗唔係常用漢字嘅漢字，想寫明讀音
	+ 畀日文初學者（有時有啲字直接唔用正寫，用平假名頂住檔）
* 喺書法，假名一般用平假名
* 用喺人名（例如改名嘅時候想用嘅漢字唔准用，或者其他理由改名嘅時候唔想寫明係乜漢字，又或者藝名唔想用漢字，等等）。

## 一覽

|  | あ段 | い段 | う段 | え段 | お段 |
| --- | --- | --- | --- | --- | --- |
| あ行 | あ | い | う | え | お |
| 安 | 以 | 宇 | 衣 | 於 |
| か行 | か | き | く | け | こ |
| 加 | 幾 | 久 | 計 | 己 |
| さ行 | さ | し | す | せ | そ |
| 左 | 之 | 寸 | 世 | 曽 |
| た行 | た | ち | つ | て | と |
| 太 | 知 | 川 | 天 | 止 |
| な行 | な | に | ぬ | ね | の |
| 奈 | 仁 | 奴 | 祢 | 乃 |
| は行 | は | ひ | ふ | へ | ほ |
| 波 | 比 | 不 | 部 | 保 |
| ま行 | ま | み | む | め | も |
| 末 | 美 | 武 | 女 | 毛 |
| や行 | や |  | ゆ |  | よ |
| 也 |  | 由 |  | 与 |
| ら行 | ら | り | る | れ | ろ |
| 良 | 利 | 留 | 礼 | 呂 |
| わ行 | わ | ゐ |  | ゑ | を |
| 和 | 為 |  | 恵 | 遠 |
|   | ん |
| 无 |

## 睇埋

* 片假名
* 萬葉假名
* 大和言葉

## 註
# 漢族

| 漢族  |
| --- |
|

|  |  |  |  |  |
| --- | --- | --- | --- | --- |
| 黃帝 | 炎帝 | 大禹 | 姜尚 | 老聃 |
| 孔丘 | 墨子 | 嬴政 | 劉邦 | 劉徹 |
| 蔡倫 | 諸葛亮 | 李世民 | 趙匡胤 | 朱元璋 |
| 孫中山 | 蔣介石 | 毛澤東 | 鄧小平 | 李光耀 |
| 成龍 | 吳健雄 | 魯迅 | 鄧麗君 | 屠呦呦 |
| 蘇遼 | 孫武 | 李玟 | 黃仁勳 | 郭赫 |
| 關羽 | 朱熹 | 杜甫 | 徐光啟 | 趙孟𫖯 |
| 李小龍 | 習近平 | 莫言 | 袁隆平 | 王羲之 |

 |
| 總人口 |
| **約1,430,000,000人** 約佔全球人口18.1% |
| 分佈地區 |
|  中國大陸 | 1,370,000,000 |
|  臺灣 | 23,592,598 |
|  香港 | 7,330,000 |
|  澳門 | 560,000 |
|  星加坡 | 4,130,937 |
|  聖誕島 | 1071 |
|  印尼 | 3,043,315 |
|  泰國 | 7,053,240 |
|  馬來西亞 | 6,796,577 |
|  美國 | 3,376,031 |
|  加拿大 | 1,567,567 |
|  秘魯 | 904,438 |
|  越南 | 1,263,570 |
|  柬埔寨 | 154,583 |
|  菲律賓 | 1,146,250 |
|  緬甸 | 1,672,387 |
|  俄羅斯 | 998,000 |
|  日本 | 508,413 |
|  澳洲 | 614,694 |
|  南非 | 350,000 |
|  英國 | 296,623 |
|  法國 | 230,515 |
|  意大利 | 210,000 |
|  印度 | 189,470 |
|  老撾 | 185,765 |
|  巴西 | 151,649 |
|  西班牙 | 147,928 |
|  紐西蘭 | 147,510 |
|  韓國 | 20,000 |
| 語言 |
| 漢語 |
| 宗教信仰 |
| 主要係大乘佛敎、道敎。亦有信基督教、回敎以及其他敎。唔信敎嘅比率比較高。有儒敎、民間信仰背景。 |
| 相關種族 |
| 中華民族、華夏 |

**漢族**hon3 zuk6係中國主體民族，乃至係大中華地區嘅代表民族。其文化喺中國以至東亞影響深遠。漢族佔咗中華人民共和國（91.6%）、中華民國（98%）人口嘅大部份，此外喺星加坡（74.2%）、聖誕島（70%）佔好大比重，同時喺東南亞、北美等世界各地都有分佈。目前漢族人口大概係14億左右，佔全世界人口20%左右，係世界上人口最多嘅族群。雖然係中國嘅主體民族，不過元、清兩代，漢族喺中國係畀異族統治嘅。

喺中華人民共和國嘅官方定義度，漢族同另外55個少數民族組成咗中華民族。漢族分佈好廣、人口好多，地跨中國南北，大到南北中國嘅漢族喺遺傳上係有唔同嘅，噉係因爲喺歷史上一直有「漢化」現象，結果有好多外族就噉樣同化成漢族，所以南北漢人嘅相貌差異會幾明顯，同時漢族又分成好多個民系（分支）。

關於漢族係幾時形成就有得詏，有啲會從文明傳承睇，認爲起碼秦漢時就形成，之後並透過漢化不斷吸納異族而膨脹，甚至可以追溯到先秦上古；亦有學家從現代漢文化嘅成型睇，認爲漢族係明清之際先形成，最起碼係作爲現代民族嘅漢族，因爲吸納異族文化時亦變動咗原先嘅漢文化。而「漢」作爲民族名喺20世紀之前係唔多用嘅，經歷咗民族主義、共產主義等等思潮，先至推廣開、重成爲官方名。而早出埠、避過咗呢啲思潮嘅老趟唐人，反而係自稱爲「唐」。而喺之前，用得更多嘅係「華夏」，同時喺唔同嘅歷史當中嘅唔同地方，對「漢人」、「華夏」嘅定義都有差異。

## 參考資料
# 日文嘅書寫體系

1908年嘅日本小說
**日文嘅書寫體系**（日本語の表記体系）係指用文字嚟記錄日文文章等嘅系統方法。跟世界第啲語言相比，日文嘅書寫系統比較複雜啲，現代日文由幾種文字構成：起源喺中國形意文字嘅漢字、表音文字平假名（喺文法型式上成日用）、片假名（主要用喺借詞）同埋以拉丁字母書寫嘅羅馬字。呢啲文字體系喺日常生活度各自有唔同嘅功能。

## 幾時用邊種文字

常用漢字表
平假名表
片假名表
### 用漢字嘅情況

* 名詞
* 形容詞同動詞嘅詞幹
* 漢字文化圈嘅人名同地名

等等。

### 用平假名嘅情況

* 形容詞同動詞變位
* 助詞
* 冇漢字或漢字難讀嘅日文單詞
* 漢字讀法說明（振假名）

等等。

### 用片假名嘅情況

* 外來詞同人名
* 借詞
* 擬聲詞
* 重點。好似用英文寫斜體嗰陣
* 技術同科學術語（生物名，例如「ヒト」（人）、「ネコ」（貓））

等等。

### 用羅馬字嘅情況

* 首字母縮略詞、首字母縮寫。例如，NATO（「北大西洋公約組織」嘅縮寫）。
* 名片同護照名等等。
* 喺日本同國外都會用嘅公司名、品牌名、產品名等。

等等。

（注意：日常生活度並冇用羅馬字寫日文單詞嘅例子，除咗轉寫。）

## 拎

* 現代日本書寫系統：摘自《讀寫與腳本》
* 基斯杜化西利 (Christopher Seeley) 嘅《20世紀日本文字系統：改革與變革》
# 寫字

用筆寫字
**寫字**（粵拼：se2 zi6），又叫**寫文**、**寫作**、**書寫**，或者就咁叫**寫**，係用文字通訊嘅方法，最基本係用筆將字寫喺紙上面。

## 書寫系統

書寫系統（Writing system）係指用字形呢種視覺方法嚟將語言（通常係口語，不過手語都係有可能寫嘅）寫出嚟。對書寫系統最早嘅研究源於 1952 年。因為書寫系統得嗰大約 5,000 至 6,000 年歷史，而相比之下，口語同人嘅心靈早喺文明之前經已存在－比起口語同心靈，書寫系統喺好後先開始出現。最早期嘅人類大約喺公元前 20,000 年前仲未有系統化嘅書寫系統嘅時候，經有有嘗試喺洞穴嘅牆上面畫畫，或者喺大約 10,000 年前用畫畫嚟記事。大約喺 5,000 年前，人類文明先有最早期嘅楔形書稿。

要留意嘅係，文字（writing / character）同書稿（script）係兩種唔同嘅概念，兩種語言可以使用同樣嘅文字嚟寫，但就會有唔同嘅書稿。例如英文同芬蘭話係兩種唔同嘅語言（口語之間傾唔到偈），佢哋有相同嘅文字（都係用羅馬字母）但佢哋嘅書稿就唔一樣；粵文同中文書面語都係兩種有同樣文字（都係用漢字）、唔同嘅書稿嘅語言。古代日本亦有假借漢字嚟表記古日語嘅萬葉假名。而最早期被考古發現嘅書稿係喺中東地區嘅原始埃蘭語（Proto-Elamite）、喺希臘被發現嘅線形文字A、同印度河文字（Indus script）。

一個人群用嘅書寫系統好多時都會同佢哋嘅口語不符。例如係漢人噉，一路直至清朝為止，漢人一般都係用文言文嚟寫公文嘅，但文言文查實並唔似任何一種漢語嘅口語；喺辛亥革命之後出咗所謂嘅中文書面語－中文書面語喺文法同詞彙上係建基於官話嘅（例如用「A 的 B」噉嘅方式嚟表示「由 A 擁有嘅 B」，係普通話口語先會講嘅句法），所以對於（例如）廿世紀嘅粵語人群嚟講，中文書面語雖然係一種常用嘅書寫系統，但並唔符合佢哋口講嘅嘢，好似辛亥革命打前嘅官話人群噉，做唔到「我手寫我口」。

### 象形同意表文字

象形文字以類似繪畫嘅方式嚟書寫，被視為係古代嘅繪畫藝術傳統嘅延伸。而通常當大部份人用類似嘅符號繪畫嚟表達同樣嘅意義嘅時候，繪畫就會被視為象形文字。而當象形文字發展成一個固定嘅象徵形態嘅時候，就可能會變成意表文字。意表文字通常用一個既定嘅符號嚟表達含意。喺古埃及象形文字（實際上係意表文字）入面  指「屋」，而佢嘅字源就來自房屋嘅平面圖。而漢文字嘅「川」就係嚟自河流嘅象形。

### 表音文字：字母

字母利用符號分割語音。當中最出名嘅就係羅馬字母、古英文字母同斯拉夫字母（Cyrillic）等。拉丁字母有23個字母，而現代羅馬字母就有26個。通常喺羅馬字母入面，一個字母對應住一個音素。不過以上嘅講法有不確定性同多重對應（polyvalence）嘅問題，例如拉丁字母<x>喺語音上面可以對應阿爾巴尼亞語嘅[dʒ]、巴斯克語嘅[x]、英文嘅[z]、法文嘅[ɡz]、德文嘅[ks]、葡萄牙文嘅[ʃ]、西班牙文嘅[ç]同普通話拼音嘅[ɕ]。

### 語素文字

語素文字嘅形態同佢嘅意義通常都有分別。漢文字係當中最出名嘅語素文字，雖然有啲漢文字發展自象形文字，不過好多字詞實際上同圖案無關，所以就唔完全係意表文字。另外最早有記錄嘅語素文字係楔形文字。米索不達美亞嘅蘇美爾人就係其中最早用楔形物喺黏土板上面書寫嘅文明。

## 領域

* 文學
* 創意寫作
* 學術寫作
* NLP

## 睇埋

* 文
* 書
* 作家
* 識字
* 語料
* 速記

## 攷
# 音節文字

日文書寫用嘅假名有音節文字嘅特徵，每個符號都代表一款音節。
**音節文字**（粵音：jam1 zit3 man4 zi6；日文：音節文字／おんせつもじ*on setsu mo ji*）係表音文字嘅一種，一個音節對應一個字符。喺一套音節文字系統裡便，一個符號通常包括一個可選嘅輔音加上一個元音，即係一個 CV（輔音+元音）或者 V 噉嘅音節，亦有音節文字系統係有埋其他拼音配搭嘅，好似 CVC、CV-聲調同埋 C（通常係音節尾嘅鼻音）呀噉。譬如日文書寫用嘅假名，就有音節文字嘅特徵。

## 基本概念

首先，音節文字可以用嚟同字母系統對比。字母系統係表音文字嘅一個大類，羅馬字就屬於字母系統呢種類型，英文、德文、法文同葡文等西歐嘅語言傳統上都係用羅馬字寫嘅，而包括粵語同客家話在內嘅多種漢語都有齊晒羅馬化方案，當中粵語就有粵拼同耶魯拼音。羅馬字每隻字母都係表示緊某個元音或者輔音，而且元音同輔音地位同等，兩者都能夠自成符號：

| 羅馬字 | 傾向寫咩音（IPA） | 英文例子 | 粵語例子 |
| --- | --- | --- | --- |
| A /a | 元音 /a/、/eɪ/ | c**a**r，/k**ɑ**ː/（「汽車」） | k**aa**1（漢字：**卡**、**咔**） |
| B / b | 輔音 /p/ | **b**ar，/**b**ɑː/（「酒吧」） | **b**aa1（漢字：**巴**、**疤**） |
| C / c | 輔音 /k/、/s/、/t͡sʰ/ | **c**ent，/**s**ɛnt/（「仙」） | **c**aa1（漢字：**叉**、**差**） |

音節文字都係表音文字，不過佢哋每一個符號係表示緊音節。日文用開嘅假名，就有音節文字嘅特性，舉幾個平假名做例子，每個假名掕咗相應嘅日羅同 IPA ：

| **う**（u / [ɯ]） | **き**（ki / [ki]） | **く**（ku / [kɯ]） | **の**（no / [no]） | **や**（ya / [ja]） |
| --- | --- | --- | --- | --- |

如果使用日文嘅人想寫 **kinou**（**尋日**噉解）呢段語音，就可以寫做**きのう**ki no u噉嘅樣。留意平假名每個符號都可以包含一個輔音加一個元音，而唔係好似羅馬字噉個個符號淨係對應單一嘅輔音或者元音。除此之外，亦可以睇吓阿伊努文點樣用假名嚟書寫佢哋嘅語言。

## 出名例子

以下係日文用嘅假名五十音，睇得出每款可能音節都有一款符號對應佢：

|  |
| --- |
| **五十音**（平文式羅馬字） |
|  | わ行 w | ら行 r | や行 y | ま行 m | は行 h | な行 n | た行 t | さ行 s | か行 k | あ行   |  |
| (ん ン) n | わ ワ wa | ら ラ ra | や ヤ ya | ま マ ma | は ハ ha | な ナ na | た タ ta | さ サ sa | か カ ka | あ ア a | あ段 a |
| ゐ ヰ wi | り リ ri |  | み ミ mi | ひ ヒ hi | に ニ ni | ち チ chi | し シ shi | き キ ki | い イ i | い段 i |
|  | る ル ru | ゆ ユ yu | む ム mu | ふ フ fu | ぬ ヌ nu | つ ツ tsu | す ス su | く ク ku | う ウ u | う段 u |
| ゑ ヱ we | れ レ re |  | め メ me | へ ヘ he | ね ネ ne | て テ te | せ セ se | け ケ ke | え エ e | え段 e |
| を ヲ wo | ろ ロ ro | よ ヨ yo | も モ mo | ほ ホ ho | の ノ no | と ト to | そ ソ so | こ コ ko | お オ o | お段 o |

## 睇埋

* Abugida
* 漢字
* 音拍

## 註釋

## 引咗
# 表音文字

**表音文字**（粵拼：biu2 jam1 man4 zi6；英文：phonogram）係指每隻文字素都表達緊某隻音素嘅文字系統。例如羅馬字就係一種表音文字。

同一隻字符，唔同語言以至同一隻語言嘅唔同書寫系統，都可能會用隻字符表示唔同嘅音。例如羅馬字母 **j** 喺粵拼同標準德文等嘅語言入邊係用嚟寫好似粵拼：j（想像漢字**吔**同**也**）噉嘅音嘅，但係响一般嘅英文書寫裡邊，啲人見到呢隻字符嗰陣第一刻諗到嘅音明顯唔係粵拼：j 嗰個音。

## 類型

* 字母系統
* Abugida
* 音節文字
* 特徵文字

## 睇埋

* 國際音標
* 語素文字
* 正字法深度

## 註釋
# 讀法

**讀法**或者叫**讀音**、**發音**係指：

* 一個字或者一種語言喺講話或者讀字嘅音。
* 某個人發出一個字（音）嘅風格。

## 引言

一個字可以由唔同個體或者團體產生好多種唔同讀法，呢個取決於好多因素，例如佢等生長嘅時同埞，而家住嘅埞，社會階層，同埋教育程度。

## 語言術語

一個個體發一啲詞語嘅音嘅方式首先取決於發音嘅基本單位『音素』。語言學嘅分支來講，學習爾啲聲音單位嘅就係語音學。音素充當同樣角色被一齊列入類別叫音位，爾啲研究就叫音位學、音素學或者音系學 。

## 睇埋

* 國際音標
* 語言
# 訓讀

**訓讀**（粵音：fan3 duk6；日本話：**訓読み**，日羅轉寫係 **kun'yomi**）係日本話對漢字嘅一種讀法，簡單講即係日本人用佢哋啲本土字詞嘅音嚟讀相應意思嘅漢字。

古時日本嘅人係講上古日語（現代日本話嘅遠古祖先）嘅。喺日本未輸入漢字之前，上古日語係一種得口語讀音而無文字嘅語言系統，即係話上古日語有大量字詞係有音而無字可寫嘅。好似係指草嘅字詞噉，現代日本話有隻口語字詞 **kusa**（想像似粵拼：ku6 saa1）指**草**，呢隻字詞喺上古日語入便嘅對應就冇文字可寫。雖然上古日本人喺溝通方面問題唔大，但缺乏文字表示佢哋要保存本地嘅歷史同文化嗰陣就出現咗好大問題。於是古日本人就用咗一種「混合式」嘅語文應用方法，解決呢個問題，即係保留咗語音代表嘅意思，同時採用漢字嚟記錄意思。呢個方法就係訓讀。

跟住落嚟嘅羅馬化，用嘅係粵拼（粵語）同標準日羅（日本話）。

## 概論

喺現代日本話入便，**訓讀**係叫做 **kun'yomi**（漢字加假名寫：訓読み）嘅。

一個粵人如果學過現代日本話，就會留意到日本話用嗰啲漢字，往往係一隻漢字有幾個唔同嘅可能讀音，其中有一兩個音好接近眾漢語嘅讀音，同時又另外有一個音係完全唔似漢語嘅，例子：

| 漢字 | 漢音 | 訓讀 | 對照粵音 |
| --- | --- | --- | --- |
| **讀** | tō / to ku | yo (mu) | duk6 |
| **學** | ka ku | ma na (bu) | hok6 |
| **金** | kin | ka ne | gam1 |
| **水** | sui | mi zu | seoi2 |
| **浪** | rō | na mi | long6 |
| **木** | bo ku | ki | muk6 |
| **草** | sō | ku sa | cou2 |

由上便呢啲例子可見，漢音傾向同粵音有幾分相似，但訓讀音就同粵音完全唔同。

喺廿一世紀初，日本人名啲漢字通常都係用訓讀音嚟讀嘅。例如鳥山明個**鳥山**，會讀做 **tori yama** 而非 **chō san** 噉嘅音。

## 歷史

日文訓讀呢種現象，查實有段古：首先，日本話並唔屬漢語，而係屬日本-琉球語系，同粵語等嘅漢語唔同源；喺 5 世紀之前，現代日本話嘅遠古祖先獨立噉喺日本列島發展，本身已經有一定量嘅本土字詞，呢啲字詞同漢語入便嘅好唔同；由大約 5 至 6 世紀起（唐朝就始於 7 世紀），日本開始勁喺度同古代唐人進行文化交流，大受漢語（尤其係唐朝嘅中古漢語）影響，亦都全面引入咗漢字；噉日本人就自然開始想用漢字嚟書寫日本話。

不過，漢字好多時都淨係表達意思，尤其係啲象形字—**金**同**水**等漢字嘅字形，並冇提供任何有關「呢隻字要點讀」嘅資訊，於是就出現咗一種情況，日本人見到一隻漢字嗰時，可能會跟中古漢語嗰種讀法嚟讀，但係又有可能會讀做同嗰隻漢字一樣意思嘅本土口語字詞，即係例如**水**噉，想像

* 有一個 7 世紀奈良時代嘅日本人，佢望住張紙上便寫咗**水**呢隻漢字；
* 佢可以跟中古漢語噉讀—即係 **sui** 呢個漢音嘅前身；
* 但佢又可以將隻漢字讀做佢本土語言入便指水嗰隻字詞—即係 **mizu** 呢個訓讀音嘅前身；

最後，就形成咗現代日本話對漢字「有分漢讀定訓讀」噉嘅情況。

## 睇睇

* 文白異讀
* 粵字
* 字喃
* 方塊壯字
* 假借：某程度上同訓讀啱啱相反—訓讀係齋攞隻漢字嘅意思而忽略原先讀音（取意不取音），假借就係齋攞隻漢字嘅讀音而忽略原先意思（取音不取意）。

## 註釋

## 參攷
# 音讀

**音讀**（日文：音読み / おんよみ*on'yomi*）係日文漢字其中一種讀音方法，意即嚟自漢語嘅讀音：古時漢字傳入日本，日本人時常會根據漢語發音方式，將啲字音配上本地語音，形成音讀。音讀一般係用喺合成詞（兩個以上漢字組成嘅詞）度嘅。呢種讀法嘅對比係訓讀，即用本來日本固有詞嚟讀相同意思嘅漢字。

## 分類方法

喺歷史上，中國各朝代同各地嘅語音都有對日語造成影響。因此，音讀仲可以按照「由邊個朝代或者邊個地區傳入」再細分做好幾種：

* **古音**：係早過吳音傳入日本嘅漢字發音，源自上古漢語嘅發音。
* **吳音**：大概喺公元五、六世紀期間傳入，多數用喺佛教或者律令制度嘅用語。一般認為係由南方六朝或者經朝鮮半島傳入。不過，吳音其實係古代學漢音嘅留學生，用嚟形容之前發音嘅蔑稱。
* **漢音**：喺七世紀左右，日本派遣咗遣唐使去唐朝學返嚟嘅讀音，主要用喺儒家思想嘅用語，近代亦被用嚟造新詞（即和製漢語）。對現代日文影響最深。
	+ **新漢音**：係漢音入面最新傳入嘅一層，大約喺唐朝末期傳入。
* **唐音**：指喺宋朝同元朝之後傳入日本嘅發音，主要係以南方漢語做標準。
	+ **宋音**：指喺鎌倉時代（即南宋到元初）期間傳入日本嘅發音，屬於廣義嘅唐音。

除咗以上幾種，仲有一啲傳入日本之後自己演變出嚟、唔屬於任何一類嘅音讀，叫做慣用音。

## 讀音變化

日文入便嘅音讀，保存咗好多古漢語嘅入聲。特別係入聲字嘅塞音韻尾（例如 [-t]、[-k]），喺日文中通常會變成一個獨立嘅音節，令嗰啲音讀字成為兩音節。而古漢語入聲尾音如果係 [-p]，就喺現代假名遣中變成咗長音。

有啲詞會同時包含訓讀同音讀，如果係前面用訓讀、後面用音讀，就叫做湯桶讀法；如果係前音讀、後訓讀，就叫做重箱讀法。

## 睇埋

* 訓讀
* 和語
* 日文漢字
* 借詞
## 引用